Source: http://docplayer.fi/3654033-Liikenne-ja-viestintaministerion-julkaisuja-30-2009-helsingin-seudun-ruuhkamaksuselvitys.html
Timestamp: 2017-09-21 09:04:24+00:00
Document Index: 11412676

Matched Legal Cases: ['kko\n', 'kko ', 'kko ', 'kko ', 'kko ', 'kko ']

LIIKENNE- JA VIESTINTÄMINISTERIÖN JULKAISUJA 30/2009. Helsingin seudun ruuhkamaksuselvitys - PDF
Download "LIIKENNE- JA VIESTINTÄMINISTERIÖN JULKAISUJA 30/2009. Helsingin seudun ruuhkamaksuselvitys"
1 LIIKENNE- JA VIESTINTÄMINISTERIÖN JULKAISUJA 30/2009 Helsingin seudun ruuhkamaksuselvitys Helsinki, 2009
2 KUVAILULEHTI Julkaisun päivämäärä Tekijät Tuomo Suvanto LVM, Suvi Anttila LVM, Paavo Moilanen Strafica Oy Julkaisun laji Selvitysraportti Toimeksiantaja Liikenne- ja viestintäministeriö Toimielimen asettamispäivämäärä Julkaisun nimi Helsingin seudun ruuhkamaksuselvitys Tiivistelmä Selvityksessä on arvioitu voidaanko ruuhkamaksuilla edistää liikennepoliittisia tavoitteita kustanustehokkaasti Helsingin seudulla. Selvityksen taustalla ovat hallitusohjelma ja liikennepoliittinen selonteko sekä alueen liikennejärjestelmään kohdistuvat yhteiskunnalliset odotukset ja tavoitteet. Selvitys on myös osa Helsingin seudun liikennejärjestelmäsuunnitelmatyötä. Työtä on tehty laajassa yhteistyössä seudun eri toimijoiden kanssa kevään 2008 ja kesän 2009 välisenä aikana. Selvitys on tuottanut tietoa ruuhkamaksujen toimivuudesta liikennepoliittisena työkaluna ja tuonut perusaineksia yhteiskunnalliselle keskustelulle ja poliittiselle päätöksenteolle siitä, kannattaisiko Helsingin seudun ruuhkamaksujen valmistelussa edetä. Selvityksessä on tarkasteltu ruuhkamaksun tyypillisiä vaikutuksia kuudesta eri näkökulmasta: liikennejärjestelmän toimivuus, liikenteen ympäristövaikutukset, liikennejärjestelmän turvallisuus, elinkeinoelämän toimintaedellytykset, maankäyttö ja yhdyskuntarakenne sekä eri liikkujaryhmien liikkumismahdollisuudet. Lisäksi on tarkasteltu maksujärjestelmän kustannuksia, tuloja ja riskejä. Ruuhkamaksujen vaikutuksia on myös verrattu muiden käytössä olevien liikennepoliittisten keinojen ja toimenpiteiden (esim. tiekapasiteetin tai joukkoliikenteen lisääminen) vaikutuksiin. Vaikutusten arvionnissa on käytetty kolmea erilaista ruuhkamaksumallia (Kehämalli, Linjamalli ja Vyöhykemalli). Selvityksen perusteella voidaan todeta, että ruuhkamaksut toteuttaisivat tehokkaasti liikennepoliittisia tavoitteita: liikennemäärät laskisivat, ruuhkat lievenisivät, matka-ajat lyhenisivät, joukkoliikenteen käyttö kasvaisi, liikenneturvallisuus paranisi ja liikenteen aiheuttamat päästöt vähenisivät. Ruuhkamaksujen yhteiskuntataloudelliset hyödyt olisivat suuremmat kuin niiden kustannukset. Liikennepoliittisena toimenpiteenä ruuhkamaksu olisi kustannustehokkaampi tapa saavuttaa liikennepoliittisia tavoitteita Helsingin seudulla kuin muut tällä hetkellä käytössä olevat keinot. Avainsanat (asiasanat) ruuhkamaksut, liikenteen hinnoittelu, yhteiskunnalliset vaikutukset, Helsingin seutu Muut tiedot Yhteyshenkilöt LVM:ssä Tuomo Suvanto ja Suvi Anttila Sarjan nimi ja numero Liikenne- ja viestintäministeriön julkaisuja 30/2009 ISSN (painotuote) (verkkojulkaisu) ISBN (painotuote) (verkkojulkaisu) Sivumäärä (painotuote) 128 Jakaja Edita Publishing Oy Kieli suomi Hinta Kustantaja Liikenne- ja viestintäministeriö Luottamuksellisuus julkinen
3 PRESENTATIONSBLAD Utgivningsdatum Författare Tuomo Suvanto KM, Suvi Anttila KM, Paavo Moilanen, Strafica Oy Typ av publikation Utredningsrapport Uppdragsgivare Kommunikationsministeriet Datum för tillsättandet av organet Publikation Studie om trängselavgifter i Helsingforsregionen Referat I utredningen har det betraktats om man med hjälp av trängselavgifter kan nå trafikpolitiska mål på ett kostnadseffektivt sätt på Helsingforsregionen. Bakgrunden för utredningen är bl.a. de mål som har ställts i regeringsprogrammet och i den trafikpolitiska redogörelsen samt de samhälleliga förväntningarna som riktas till trafiksystemet inom regionen. Studien är också en del av trafikplaneringsarbetet i Helsingforsregionen. Utredningen sammanställdes i omfattande samarbete med olika aktörer på regionen mellan våren 2008 och sommaren Utredningen har i stor omfattning gett mångsidig information om hur fungerande trängselavgifterna är som trafikpolitiskt verktyg. Detta ger grundläggande underlag för diskussionen och beslut om huruvida man bör gå vidare i beredningen av trängselavgifterna på Helsingforsregionen. I utredningen har behandlats och utvärderats olika typiska verkningar som trängselavgifter skulle kunna ha från sex olika synvinklar: funktionsdugligheten av trafiksystemet, miljön, trafiksäkerheten, näringslivets verksamhetsförutsättningar och ekonomin, markanvändningen och stadsstrukturen, olika gruppers möjlighet till mobilitet. Samt har trängselavgiftssystemets kostnader, intäkter och risker uppskattat. Dessutom redogjordes det för om samma verkningar kan uppnås också genom andra metoder än trängselavgifter (t.ex. ökad vägkapacitet eller ökad kollektivtrafik). Trängselavgifternas verkningar har illustrerats med hjälp av tre olika trängselavgiftsmodeller (ringmodellen, linjemodellen och zonmodellen). Enligt resultaten i utredningen kan man säga att med hjälp av trängselavgifterna kan man effektivt nå trafikpolitiska mål: personbiltrafiken minskar, trängseln och stockningarna minskar, restiderna förkortar, användningen av kollektivtrafiken ökar, trafiksäkerheten förbättrar, och utsläpp i trafiken minskar. Den samhällsekonomiska nyttan med trängselavgifter är större än kostnaderna. Genom vissa andra metoder och åtgärder som används idag kan man nå likadana verkningar och trafikpolitiska mål, men inte lika kostnadseffektivt som med trängselavgifter. Nyckelord Trängselavgifter, vägavgifter, Helsingforsregionen, samhälleliga effekter Övriga uppgifter Kontaktpersoner vid kommunikationsministeriet är Tuomo Suvanto och Suvi Anttila. Seriens namn och nummer Kommunikationsministeriets publikationer 30/2009 Sidoantal (trycksak) Språk 128 finska Distribution Edita Publishing Ab ISSN (trycksak) (nätpublikation) Pris Förlag Kommunikationsministeriet ISBN (trycksak) (nätpublikation) Sekretessgrad offentlig
4 DESCRIPTION Date of publication 17 June 2009 Authors Mr Tuomo Suvanto MTC, Ms Suvi Anttila MTC, Mr Paavo Moilanen Strafica Oy Name of the publication The Helsinki Region Congestion Charging Study Type of publication Studyreport Assigned by Ministry of Transport and Communications Date when body appointed Abstract The study considered whether congestion charging could help achieve the transport policy objectives in a cost-effective manner in the Helsinki region. Forming the backdrop to the study are the goals set out in the Government Programme and in the Government Transport Policy Report, and the expectations of society at large regarding the transport system in the region. The study is also a part of transport system development work in the region. The study, undertaken between spring 2008 and summer 2009, involved extensive cooperation with the different parties concerned in the region. The study produced an abundant and diverse array of information on the use of congestion charging as a transport policy tool. This information provides the basis for debate and decision-making on whether to go ahead with preparations for congestion charging in the Helsinki region. The study examined a range of different impacts associated with congestion charging and evaluated them extensively from six different viewpoints: the functioning of the transport system, the environment, road safety, the business operating environment and financial position of businesses, land use and urban structure and the mobility of different groups of transport system users. Also costs, revenues and risks were estimated. In addition, the study looked at whether the same impacts could be achieved in a better and more cost-effective manner using other means than congestion charging (additional road capacity, more or cheaper public transport etc.). The impacts were illustrated using three different congestion charging models (the single-cordon model, the multiple-cordon model and the zone model). The study results show that congestion charging could help to achieve the transport policy objectives in a effective manner: reduce private car usage, reduce the extent of congestion, increase the use of public transport, improve road safety and there would be fewer emissions from traffic. The socio-economic benefits of congestion charging would exceed the costs. Some other tools and measures which are in use today could achieve a similar impact, but not as cost-effectively as congestion charging. Keywords Congestion charge, congestion charging, road pricing, Helsinki region, social impacts Miscellaneous Contact persons at the Ministry: Mr Tuomo Suvanto and Ms Suvi Anttila Serial name and number Publications of the Ministry of Transport and Communications 30/2009 Pages, total (printed version) 128 Distributed by Edita Publishing Ltd Language Finnish ISSN (printed version) (electronic version) Price ISBN (printed version) (electronic version) Confidence status Public Published by Ministry of Transport and Communications
5 Esipuhe Tässä selvityksessä tarkastellaan, minkälaisia yhteiskunnallisia ja liikenteellisiä vaikutuksia ruuhkamaksuilla olisi Helsingin seudulla. Selvityksen tarkoituksena on tuottaa tietoa ruuhkamaksujen toimivuudesta liikennepoliittisena työkaluna ja tuoda perusaineksia yhteiskunnalliselle keskustelulle ja poliittiselle päätöksenteolle siitä, kannattaisiko Helsingin seudun ruuhkamaksujen valmistelussa edetä. Tässä raportissa esitellään selvitystyön tuloksia. Selvitys on liikenne- ja viestintäministeriön tilaama asiantuntijaselvitys. Selvityksen asiantuntija-arviot ovat laatineet Paavo Moilanen (Strafica Oy), Kari Lautso (WSP Finland Oy), Kristian Appel (Traficon Oy), Hannu Pesonen (Strafica Oy), Juhani Bäckström (Trafix Oy), Bernhard Oehry (Rapp Trans AG), Seppo Laakso (Kaupunkitutkimus TA Oy) ja Juha Tervonen (JT-Con). Työtä on tehty laajassa yhteistyössä seudun eri toimijoiden kanssa kevään 2008 ja kesän 2009 välisenä aikana. Selvityksellä on ollut seurantaryhmä, viiteryhmä ja projektiryhmä, jotka ovat kaikki osaltaan vaikuttaneet selvityksen tekoon. Projektiryhmän ovat muodostaneet Tuomo Suvanto LVM, Suvi Anttila LVM, Kaisa Leena Välipirtti LVM, Petri Jalasto LVM, Seppo Öörni LVM, Olli-Pekka Poutanen Helsingin kaupunki, Suoma Sihto YTV, Eini Hirvenoja Tiehallinto, Kari Karessuo Tiehallinto, Heikki Kuitunen Valtiovarainministeriö ja Aarno Kononen Kuuma-kunnat. Helsingissä 17. kesäkuuta 2009 Tuomo Suvanto Liikenneneuvos
7 SISÄLLYSLUETTELO YHTEENVETO JOHDANTO Työn tausta Ruuhkamaksuselvityksen tavoitteet Ruuhkamaksujen ja liikenteen hinnoittelun periaate Raportin rakenne LÄHTÖKOHDAT Helsingin seudun liikennetilanne Liikenteen ennustettu kehitys TUTKITUT RUUHKAMAKSUMALLIT Kehämalli Linjamalli Vyöhykemalli Mallien kustannusarviot RUUHKAMAKSUMALLIEN VAIKUTUSTEN ARVIOINTI Arviointiperiaatteet Vaikutusten mallintaminen Arviointivuoden 2017 ennuste ja vertailuasetelma Liikennejärjestelmän toimivuus Ruuhkamaksujen vaikutukset tieliikenteen määriin ja ruuhkiin Vaikutukset joukkoliikenteeseen Vaikutus jalankulun ja pyöräilyn edellytyksiin Ruuhkamaksutuotot Liikkujien kustannukset ja hyödyt Liikenteen ympäristövaikutukset Hiilidioksidipäästöt Ihmisten altistuminen päästöille Ihmisten altistuminen melulle Luonnon ja kulttuuriympäristön tila ja käytettävyys Liikennejärjestelmän turvallisuus Tieliikenneonnettomuudet Kevytliikenteen onnettomuusriski Joukkoliikenteen koettu turvallisuus Elinkeinoelämän toimintaedellytykset, taloudellisuus ja seudun kilpailukyky Vaikutusmekanismit...66
8 Helsingin seutu yritystoiminta-alueena Yritystoiminta ja liikenteen sujuvuus Yritysten kuljetuskustannukset Yritysten henkilöliikenteen kustannukset Työmatka- ja asiakassaavutettavuus Seudun kilpailukyky Maankäyttö ja yhdyskuntarakenne Lähtökohdat Vaikutusmekanismit Maankäytön ja yhdyskuntarakenteen kehityssuunnat eri malleissa Työssäkäyntietäisyydet Asiointietäisyydet Eri liikkujaryhmien liikkumismahdollisuudet Kustannustehokkuus MUUT KEINOT Panostaminen tieliikenteen kapasiteettiin Panostaminen joukkoliikennepalveluiden parantamiseen Maksuton joukkoliikenne Helsingissä Pysäköinnin hinnoittelu keskusta-alueilla Liikkumisen ja liikenteen hallinnan lisääminen Liityntäpysäköinnin lisääminen Maankäytön tiivistäminen Polttoaineen hinnan nostaminen Talouskasvun hidastuminen Ruuhkamaksujen vaikuttavuus verrattuna muihin keinoihin RUUHKAMAKSUSELVITYKSEN KESKEISET PÄÄTELMÄT...95 LIITTEET...97
9 13 YHTEENVETO Helsingin seudun ruuhkamaksuselvityksessä tutkittiin ja arvioitiin ruuhkamaksujen yhteiskunnallisia vaikutuksia Liikenne- ja viestintäministeriö on selvittänyt, minkälaisia yhteiskunnallisia vaikutuksia ruuhkamaksuilla olisi Helsingin seudulla. Työtä tehtiin laajassa yhteistyössä seudun eri toimijoiden kanssa kevään 2008 ja kesän 2009 välisenä aikana. Selvityksen taustalla ovat mm. hallitusohjelmassa ja liikennepoliittisessa selonteossa asetetut tavoitteet sekä alueen liikennejärjestelmään kohdistuvat yhteiskunnalliset odotukset. Selvityksessä on tarkasteltu, voidaanko ruuhkamaksujen avulla saavuttaa liikennepoliittisia tavoitteita (esimerkiksi liikenteen sujuvuuden parantaminen, joukkoliikenteen kilpailukyvyn parantaminen, kasvihuonekaasupäästöjen vähentäminen ja liikenneturvallisuuden parantaminen) ja yhteiskunnallista hyötyä kustannustehokkaasti. Lisäksi tarkasteltiin voitaisiinko seudulle asetetut tavoitteet saavuttaa paremmin ja kustannustehokkaammin jonkin toisen keinon avulla. Selvitys on tuottanut runsaasti monipuolista tietoa ruuhkamaksujen toimivuudesta liikennepoliittisena työkaluna. Tämä tieto tuo perusaineksia keskustelulle ja päätöksenteolle siitä, kannattaisiko Helsingin seudun ruuhkamaksujen valmistelussa edetä. Ruuhkat tulevat lisääntymään kehäteillä ja erityisesti Helsingin sisääntuloväylillä suunnitelluista kehittämistoimenpiteistä huolimatta Helsingin seudun ruuhkat ovat olleet tähän asti kansainvälisesti verrattuna suhteellisen lieviä ja pääasiassa keskittyneet pääkaupunkiseudulle. Säännöllisiä ja ajoittaisia ruuhkia esiintyy nykyään kehäteillä sekä säteittäisillä sisääntuloväylillä. Kantakaupungin sisällä on esiintynyt ruuhkia jo pitkään, mutta ne eivät ole merkittävästi pahentuneet viime vuosikymmeninä johtuen mm. tehokkaasta pysäköintipolitiikasta, hyvästä joukkoliikenteen palvelutasosta ja säteittäisen raideliikennejärjestelmän parantamisesta. Jos liikenne kasvaa ennustetusti seuraavan kymmenen vuoden ajan, ruuhkaisten väylien määrä lisääntyy, vaikka alueen kaikki päätetyt liikennejärjestelmän kehittämistoimet toteutetaan. Liikenteessä käytetty aika tulee kasvamaan nykytilanteeseen verrattuna. Lisäksi matka-aikojen ennustettavuus huononee tulevaisuudessa. Ruuhkautumisen lisääntyminen heikentää alueen kehittymistä ja viihtyisyyttä sekä aiheuttaa haittoja alueen asukkaille ja elinkeinoelämälle. Nykyinen taloudellinen taantuma saattaa kuitenkin hidastaa liikenteen kasvua ja ruuhkautumiskehitystä jonkin verran. Ruuhkamaksut vaikuttavat autoilijoiden valintoihin Ruuhkamaksuilla pyritään sujuvoittamaan liikennettä, ei rajoittamaan sitä. Ruuhkamaksujen tarkoituksena on vähentää ruuhkaisten tieosuuksien autojen määrää sen verran, että liikenne sujuu. Tavoite saavutetaan asettamalla autolla liikkumiselle ruuhka-aikana maksu määrättyihin tie- ja katuverkon osiin. Autoilijat harkitsevat tällöin matkansa uudestaan ja osa muuttaa liikkumiskäyttäytymistään jättämällä osan matkoistaan tekemättä, yhdistelemällä matkoja, siirtymällä joukkoliikenteen käyttäjiksi, kävelemällä tai pyöräilemällä tai vaihtamalla liikkumisen ajankohtaa tai paikkaa.
10 14 Ruuhkamaksujen vaikutuksia arvioitiin kolmen erilaisen mallin avulla Selvitystyön tarkoituksena on ollut arvioida, tutkia ja kuvata ruuhkamaksujen tyypillisiä vaikutuksia. Työn tarkoituksena ei ole ollut valita tai esittää tiettyä ruuhkamaksujärjestelmää otettavaksi käyttöön Helsingin seudulla. Ruuhkamaksujen vaikutuksia on havainnollistettu kolmen erilaisen ruuhkamaksumallin avulla: Kehämalli, Linjamalli ja Vyöhykemalli. Nämä mallit edustavat erisuuruisia alueita, erilaisia maksuperusteita, maksutasoja ja teknologioita. KEHÄMALLI Kehä III Kehä I Kantakaupunki Ohitusportit Maksukehän ylittäminen kumpaankin suuntaan maksullista Mikroaaltotekniikka ja kiinteät valvontakamerat Maksu 2 /ohitus ruuhka-aikaan, 1 /ohitus ruuhkaaikojen välillä Iltaisin, öisin ja viikonloppuisin ei maksuja LINJAMALLI Kehä III Kehä I Kantakaupunki Ohitusportit Maksukehien ja -linjojen ylittäminen kumpaankin suuntaa maksullista Mikroaaltotekniikka ja kiinteät valvontakamerat Maksu 1 /ohitus ruuhka-aikaan, 0,5 /ohitus ruuhka-aikojen välillä Iltaisin, öisin ja viikonloppuisin ei maksuja VYÖHYKEMALLI Kehä III Kehä I Kantakaupunki Matkaperusteinen Jokainen vyöhykkeillä ajettu kilometri on maksullinen Satelliittipaikannus, pitkänkantaman tiedonsiirto, kiinteä ja liikkuva kameravalvonta Maksu sisävyöhykkeellä 10 snt/km ruuhka-aikaan, 5 snt/km ruuhka-aikojen välillä Maksu ulkovyöhykkeellä 5 snt/km ruuhka-aikaan, ruuhka-aikojen välillä ei maksuja Iltaisin, öisin ja viikonloppuisin ei maksuja
11 15 Ruuhkamaksujen vaikutuksia arvioitiin laajasti Selvityksessä on käsitelty ja arvioitu laajasti erilaisia vaikutuksia, joita ruuhkamaksuilla saattaisi olla. Vaikutukset kohdistuvat muun muassa: liikennejärjestelmän toimivuuteen, ympäristöön, liikenneturvallisuuteen, elinkeinoelämän toimintaedellytyksiin ja taloudellisuuteen, maankäyttöön ja yhdyskuntarakenteeseen, eri liikkujaryhmien liikkumismahdollisuuksiin, kansalaisten arkeen, liikenteen rahoitukseen, yhteiskunta- ja julkiseen talouteen. Ruuhkamaksujen vaikutuksia on arvioitu vuoden 2017 tilanteessa. Ruuhkamaksujen aikaansaamaa muutosta verrataan tilanteeseen ilman ruuhkamaksuja. NÄKÖKULMA Liikennejärjestelmän toimivuus KRITEERIT Tieliikenteen ruuhkaisuus Joukkoliikenteen kilpailukyky Jalankulun ja pyöräilyn edellytykset VAIKUTUSARVIOINTI Liikenteen ympäristövaikutukset Hiilidioksidipäästöt Ihmisten altistuminen melulle ja päästöille Luonnon ja kulttuuriympäristön tila Liikennejärjestelmän turvallisuus Elinkeinoelämän toimintaedellytykset Maankäyttö ja yhdyskuntarakenne Tieliikenneonnettomuudet Kevytliikenteen onnettomuusriski Joukkoliikenteen koettu turvallisuus Yritysten kuljetuskustannukset Yritysten henkilöliikenteen kustannukset Työmatka ja asiakassaavutettavuus Alue ja yhdyskuntarakenteen tiiviys Työssäkäyntietäisyydet Vaikutusten suunta, merkittävyys ja kohdistuminen Kustannustehokkuus Asiointietäisyydet Eri liikkujaryhmien liikkumismahdollisuudet Autoilijat Joukkoliikenteen käyttäjät Investointi ja käyttökustannukset Toteutettavuus ja riskit Kuva 1. Vaikuttavuuden arviointikehikko
12 16 Ruuhkamaksut olisivat tehokas keino ruuhkien vähentämiseksi Selvityksen tulosten mukaan ruuhkamaksut vähentäisivät henkilöautoliikenteen määrää Helsingin seudulla ruuhka-aikoina. Samalla ruuhkat vähenisivät ja niiden vakavuus lievenisi. Ruuhkamaksumallien on arvioitu vähentävän pääväylien liikennemääriä ruuhkaaikana noin %. Myös Helsingin keskusta-alueen liikennemäärät vähenisivät selvästi. Ruuhkien väheneminen lyhentäisi matka-aikoja ja ne olisivat varmemmin ennustettavissa. Ruuhkan aiheuttamien viivytysten lasketaan vähenevän. Ruuhkamaksut ja aikasäästöt kohdistuisivat pääosin samalle alueelle eli ne, jotka maksaisivat, yleensä myös hyötyisivät Ajon. km / aamuruuhkatunti Kantakaupunki Kehä I-alue Kehä II-III -alue Muu Hgin seutu Kehä Linjat Vyöhyke Kuva 2. Liikennesuoritteen kehitys aamuruuhkassa eri alueilla vuonna 2007 ja % 80 % 70 % 60 % 50 % 40 % 30 % 20 % 10 % 0 % j y y y 71 % 76 % 56 % 41 % 45 % 39 % 51 % 32 % 33 % 22 % 22 % 45 % 23 % 26 % 17 % 12 % 26 % 17 % 19 % 14 % Kantakaupunki Kehä I-alue Kehä II-III -alue Muu Hgin seutu Kehä 2. Linjat 3. Vyöhykkeet Kuva 3. Matka-ajan pidentyminen ruuhkattomiin olosuhteisiin verrattuna aamuruuhkassa eri alueilla vuonna 2007 ja 2017.
13 17 Ruuhkamaksut lisäisivät joukkoliikenteen käyttöä Ruuhkamaksut siirtäisivät osan autoilijoista joukkoliikenteen käyttäjiksi, kun joukkoliikenteen suosio ja käyttöaste kasvaisivat sen suhteellisen kilpailukyvyn paranemisen myötä. Ruuhka-aikoina joukkoliikenteen matkustajamäärät lisääntyisivät noin 5-12 %. Suurimmat lisäykset kohdistuisivat metro- ja lähijunaliikenteeseen. Joukkoliikenteen kulkutapaosuus kaikista moottoroiduista matkoista kasvaisi 3-7 prosenttiyksikköä. Näin suuri muutos kulkutapojen välillä olisi erittäin merkittävä. 12 % 10 % 8 % 6 % 4 % 2 % 0 % PKS:n sisäiset Muualta Hgin seudulta PKS:lle Kuva Kehä 2. Linjat 3. Vyöhykkeet Ruuhkamaksumallien vaikutukset joukkoliikennematkojen määriin (koko vuorokauden aikana) vuonna % 60.0 % 50.0 % 40.0 % 30.0 % 20.0 % 10.0 % 0.0 % PKS:n sisäiset PKS:ltä kantakaupunkiin Muualta Hgin seudulta PKS:lle Muualta Hgin seudulta kantakaupunkiin Kehä 2. Linjat 3. Vyöhykkeet Kuva 5. Joukkoliikenteen kulkutapaosuudet moottoriajoneuvoilla tehdyistä matkoista vuorokausitasolla vuonna 2007 ja vuonna 2017.
14 18 Ruuhkamaksut vähentäisivät hiilidioksidipäästöjä ja parantaisivat ilmanlaatua Helsingin seudulla Liikenteen hiilidioksidipäästöt lisääntyvät Helsingin seudulla vuoteen 2017 mennessä noin 16 % ajoneuvokannan uusiutumisen ja moottoritekniikan kehityksen myönteisistä vaikutuksista huolimatta. Ruuhkamaksujen aikaansaaman henkilöautoliikenteen vähenemisen ja paremman sujuvuuden seurauksena ilmanlaatu paranisi ja liikenteessä syntyisi vähemmän päästöjä. Hiilidioksidipäästöjen arvioidaan vähenevän ruuhkamaksujen ansioista noin % verrattuna tilanteeseen ilman ruuhkamaksuja vuonna Muiden terveydelle haitallisten päästöjen (hiukkaset, NOx, CO, HC) arvioidaan vähenevät noin 8-18 %. Pitoisuuksien väheneminen olisi voimakkainta pääväylien ympäristössä ja kantakaupungissa. Päästöille altistuvien ihmisten määrä vähenisi ja terveysvaikutukset olisivat alueen asukkaille myönteiset. Liikenteen aiheuttaman melun määrä pienenisi vähän. 0.0 % -5.0 % % % % Kuva % 1. Kehä 2. Linjat 3. Vyöhykkeet Ruuhkamaksumallien vaikutukset liikenteen hiilidioksidipäästöjen kokonaistasoon vuonna % 10 % 0 % -10 % -20 % -30 % -40 % -50 % Kuva % Typen oksidit (NOx) Häkä (CO) Hiilivedyt (HC) Hiukkaset Hiilidioksidi (CO2) Kehä 2. Linjat 3. Vyöhykkeet Liikenteen päästöjen muutokset vuodesta 2007 vuoteen 2017 ja eri ruuhkamaksumalleissa.
15 19 Ruuhkamaksut parantaisivat liikenneturvallisuutta Ruuhkamaksut vaikuttaisivat myönteisesti liikenneturvallisuuteen, koska liikenteen määrä vähenisi. Tieliikenneonnettomuuksien määrät vuonna 2017 laskisivat noin %. Tämä johtuu siitä, että liikenteessä olisi vähemmän autoja ja pysähtelevien jonojen määrät vähenisivät. Kevytliikenteen onnettomuusriski vähenisi autoliikenteen vähetessä, mutta toisaalta nopeuksien kasvaessa onnettomuusriski kasvaisi hieman. Taulukko 1. Tieliikenneonnettomuuksissa loukkaantuvien ja kuolleiden määrät Helsingin seudulla vuonna 2007 ja vuonna Nykytila Vertailu- Ruuhkamaksumallit v ve 0+ Kehä Linjat Vyöhykkeet Tieliikenneonnettomuudet (hlö/v) Kuolemaan johtavat Loukkaantumiseen johtavat Ruuhkamaksuilla olisi sekä myönteisiä että kielteisiä vaikutuksia seudun elinkeinoelämälle Liikenteen sujuvuus, saavutettavuus sekä liikenteestä yrityksille koituvat kustannukset vaikuttavat seudun vetovoimaan ja kilpailukykyyn yritysten sijaintialueena. Hyvin toimiva liikennejärjestelmä parantaa seudun vetovoimaa ja kilpailukykyä yritysten sijoittumisalueena. Seudun liikenteen ruuhkautuminen heikentää seudun kilpailukykyä muihin alueisiin verrattuna, jos vastaavaa ruuhkautumista ei tapahdu muualla. Ruuhka-aikoina yritysten tavarakuljetukset, työasiointiliikenne ja asiakasliikenne hyötyisivät ruuhkamaksuista kun liikenne tulisi sujuvammaksi. Tällöin kuljetusajat lyhenisivät ja liikenteessä kuluvan ajan epävarmuus pienenisi. Sen sijaan ruuhka-aikojen välillä perittävät ruuhkamaksut aiheuttaisivat yrityksille enemmän kustannuksia kuin hyötyjä. Yrityksille maaliskuussa 2009 tehty mielipidekysely osoitti, että yritysten näkemykset ruuhkautumisen aiheuttamasta haitasta nykyisin ja ruuhkamaksuista liikenteen parantamiskeinona vaihtelevat paljon. Tulosten mukaan 23 % yrityksistä arvio ruuhkautumisen haittaavan yrityksen toimintaa merkittävästi ja 59 % jonkin verran. Yrityksistä 18 % kokee, että ruuhkautumisella ei ole merkitystä minkään liikennetyypin kannalta. Yritysten mielestä ruuhkautuminen haittaa eniten työntekijöiden työmatkoja, tavaraliikennettä ja työasialiikennettä. Yrityksistä enemmistö ei usko ruuhkautumisen lisääntyvän merkittävästi vuoteen 2017 mennessä. Vain 18 % yrityksistä pitää ruuhkamaksuja tehokkaana keinona vähentää ruuhkaisuutta. Ruuhkamaksujen sijasta yritykset kannattavat ruuhkien vähentämisen keinoksi tie- ja katuverkkoon kohdistuvia investointeja ja erilaisia joukkoliikenteen kehittämistoimia.
16 20 Ruuhkamaksut tiivistäisivät maankäyttöä pitkällä aikavälillä Liikenteen kasvulla ja ruuhkilla on yleensä yhdyskuntarakennetta hajauttava vaikutus. Ruuhkamaksujen puolestaan arvioidaan tiivistävän yhdyskuntarakennetta. Ruuhkamaksut tukisivat hyvien joukkoliikenneyhteyksien, varsinkin raideliikenteen, tuntumassa sijaitsevien alueiden kehitystä. Vaikutukset realisoituisivat kuitenkin vasta pitkän ajan kuluessa. Ruuhkamaksut tiivistäisivät maankäyttöä hyvien joukkoliikenneyhteyksien varteen. Tällaisten alueiden vetovoima työpaikka- ja asuinalueina tulisi kasvamaan. Asuinalueiden tuntumassa sijaitsevien palvelukeskittymien vetovoima kasvaisi. Myös Helsingin keskustan vetovoima työpaikka- ja kaupallisena keskuksena paranisi. Sen sijaan henkilöautoliikenteeseen tukeutuvien etäällä sijaitsevien kauppakeskusten vetovoima heikkenisi. Ruuhkamaksuihin liittyy uhka ns. muurivaikutuksesta. Maksurajat voisivat toimia kartettavana vyöhykkeenä, jonka seurauksena toiminnot alkaisivat sijoittua siten, että maksurajan ylittämistä voitaisiin välttää. Pitkällä aikavälillä tämä voisi johtaa maankäyttöön, joka tiivistyy kummallakin puolella maksurajaa, mutta ei kehity maksurajan tuntumassa. Tämänkaltaisen kehityksen toteutuminen voisi johtaa maankäytön ja toimintojen eriytymiseen maksurajan sisäpuolen ja ulkopuolen välillä. Muurivaikutuksen uhka olisi suurin Kehämallissa. Ruuhkamaksujen yhteiskuntataloudelliset hyödyt olisivat suuremmat kuin kustannukset Tutkittujen ruuhkamaksujärjestelmien investointikustannukset olisivat teknistoiminnallisesta ratkaisusta riippuen miljoonaa euroa ja ylläpitokustannukset miljoonaa euroa vuodessa. Ruuhkamaksumalleihin liittyvä joukkoliikenteen lisääminen nostaisi joukkoliikenteen kustannuksia, mutta toisi myös tuloja. Joukkoliikenteen nettokustannukset lisääntyisivät eri malleissa noin miljoonalla eurolla vuodessa. Ruuhkamaksumallien arvioidut vuositulot olisivat noin miljoonaa euroa. Tutkitut ruuhkamaksumallit kattaisivat aiheuttamansa kustannukset maksutuloilla. Ruuhkamaksut aiheuttaisivat muutoksia auto- ja joukkoliikenteen matkustajien matkaja aikakustannuksissa sekä onnettomuus- ja ympäristökustannuksissa. Tarkasteltujen ruuhkamaksumallien yhteiskuntataloudelliset nettohyödyt olisivat noin miljoonaa euroa vuodessa. Muilla keinoilla ja toimenpiteillä voitaisiin saavuttaa samansuuntaisia vaikutuksia, mutta ei yksinään eikä yhtä tehokkaasti kuin ruuhkamaksuilla Myös muilla keinoilla kuin ruuhkamaksuilla voidaan saavuttaa liikennepoliittisia tavoitteita. Tarkastelu osoitti kuitenkin, että mikään muu toimenpide (tiekapasiteetin lisääminen, joukkoliikenteen lisääminen tai hintojen alentaminen, liikkumisen hallinta, liityntäpysäköinnin lisääminen yms.) ei yksinään riittäisi saavuttamaan samansuuruisia vaikutuksia kuin ruuhkamaksut. Ainoastaan polttoaineveron voimakkaalla korotuksella saataisiin vastaavanlaisia vaikutuksia, mutta vaikutukset eivät kohdentuisi pelkästään
17 21 Helsingin seudulle, vaan olisivat valtakunnallisia. Myös ruuhkamaksut vaatisivat tuekseen muita toimenpiteitä, kuten joukkoliikenteen ja liityntäpysäköinnin lisäämistä. Parhaiten ruuhkamaksut toimisivat osana suurempaa toimenpidekokonaisuutta. Selvitykseen liittyy epävarmuuksia Laadittuun selvitykseen liittyy tiettyjä epävarmuuksia, kuten esimerkiksi liikenneennusteet, jotka on laadittu YTV:n vanhoilla ennustemalleilla tai taloudellisen taantuman aiheuttama liikenteen kasvun hidastuminen. Tehty riskianalyysi osoitti, että selvityksen tuloksiin liittyvät riskit eivät ole kovin suuria, eivätkä toteutuessaankaan muuttaisi vaikutusarvioiden tulosten suuntaa ja suuruusluokkaa. Eniten epävarmuuksia liittyy teknisesti vaativimpaan ratkaisuun eli Vyöhykemalliin ja vähiten Kehämalliin. Avoimet kysymykset Selvityksessä on tarkasteltu ruuhkamaksujen yhteiskunnallisia vaikutuksia Helsingin seudulla. Selvityksen tarkoituksena ei ole esittää ruuhkamaksujen käyttöönottoa. Tämän takia selvityksessä ei ole käsitelty kaikkia sellaisia asioita, jotka ovat ruuhkamaksujen käytännön toteutuksen ja hyväksyttävyyden kannalta tärkeitä. Tällaisia keskeisiä tekijöitä ovat mm. mitkä olisivat ruuhkamaksujen tavoitteet, mihin ruuhkamaksutulot käytettäisiin ja olisiko ruuhkamaksu vero vai maksu. Nämä kysymykset tulee ratkaista, jos ruuhkamaksujen valmistelussa halutaan edetä.
18 22 1 JOHDANTO 1.1 Työn tausta Liikenne- ja viestintäministeriö käynnisti keväällä 2008 Helsingin seudun ruuhkamaksuselvityksen. Selvitys liittyy hallitusohjelmaan ja vuoden 2008 liikennepoliittiseen selontekoon. Pääministeri Matti Vanhasen II hallituksen ohjelmassa edellytettiin selvitettäväksi käyttöperusteisten liikenteen hinnoittelumallien käyttöönottoa ja älykkäiden tiemaksujärjestelmien kokeilua. Valtioneuvoston liikennepoliittisessa selonteossa eduskunnalle puolestaan todettiin, että pääkaupunkiseudun ruuhkamaksuja tullaan selvittämään. Ruuhkamaksuselvitys on edennyt vaiheittain. Työ aloitettiin valmistelutyöllä keväällä Perusteellisen valmistelutyön avulla luotiin kattava työohjelma selvitykselle. Työohjelmasta laadittiin erillinen julkaisu Helsingin seudun ruuhkamaksuselvityksen työohjelma ja arviointikehikko (LVM julkaisuja 36/2008). Varsinaiset selvitykset laadittiin syksyn 2008 ja kesän 2009 välillä. Työn valmistuttua siitä laadittu raportti lähetetään lausunnoille, jonka jälkeen käydään keskustelua siitä, tulisiko asiassa edetä (Kuva 8). Ruuhkamaksuselvitys on tehty avoimesti ja yhteistyössä alueen kaupunkien, kuntien ja muiden sidosryhmien kanssa. Sidosryhmät ovat olleet vahvasti mukana vaikuttamassa ja tuomassa omaa erityisosaamistaan työhön koko prosessin ajan (Liite 1). Ruuhkamaksuselvitykselle on myös luotu omat verkkosivut (www.ruuhkamaksu.fi), jonne on kerätty oleellista ja ajankohtaista tietoa ruuhkamaksuista ja selvityksen etenemisestä kaikkien asiasta kiinnostuneiden tutustuttaviksi. Valmisteluvaihe 03/ /2008 Selvitysvaihe 08/ /2009 Selvitys valmistuu 06/2009 Jatkovalmistelu? Työohjelman laadinta Lähtökohdat Arviointikehikon valmistelu Ruuhkamaksumallit ja muut keinot Miten tästä eteenpäin? Selvitystyön käynnistäminen Vaikutukset Kuva 8. Selvitystyön kokonaisuus
19 23 Ruuhkamaksuselvitys on myös osa Helsingin seudun liikennejärjestelmäsuunnitelmatyötä (HLJ 2011), jossa määritellään liikennejärjestelmän kehittämisen suuntaviivat ja suunnataan seudullista liikennepolitiikkaa (Kuva 9). Tärkeänä päämääränä seudun liikennejärjestelmäsuunnitelmatyössä on tuottaa sitovat päätökset ja aiesopimus liikennejärjestelmän lähivuosien kehittämistoimista sekä varmistaa sovittavien toimien toteuttaminen ja rahoitus osapuolten yhteistyönä. Suunnitelma valmistuu vuonna PLJ 2007 ja muut liikennejärjestelmäsuunnitelmat Maankäytön ja asumisen visiot ja strategiat Maankäyttötarkastelut ja raideliikenneverkkoselvitys Liikennejärjestelmätason keinot päästöjen vähentämisessä Ilmastostrategiat ja muut ympäristöohjelmat Selvityksiä ja katsauksia - joukkoliikennestrategiat - kävely ja pyöräily - taloudelliset ohjauskeinot - liikkumisen ohjaus - liikenteen hallinta - tavaraliikenne - muut teemaohjelmat Suunnitelman laadinta: kehittämislinjat, vaihtoehtotarkastelut ja vaikutusten arviointi Liikennetutkimus ja -ennusteet Visio ja strategia Kuva 9. Ruuhkamaksuselvitys osana Helsingin seudun liikennejärjestelmäsuunnittelua. (Lähde: YTV) 1.2 Ruuhkamaksuselvityksen tavoitteet Ruuhkamaksuselvityksen tavoitteena on tuottaa tietoa ruuhkamaksujen toimivuudesta liikennepoliittisena työkaluna ja niiden yhteiskunnallisista vaikutuksista Helsingin seudulla. Selvityksen tarkoituksena ei ole valita tai esittää tiettyä ruuhkamaksujärjestelmää käyttöönotettavaksi Helsingin seudulla. Selvityksessä tuotettu tieto tuo perusaineksia poliittiselle päätöksenteolle siitä, kannattaisiko Helsingin seudun ruuhkamaksujen valmistelussa edetä. Ruuhkamaksujen vaikutuksia on peilattu ja verrattu Helsingin seudulle ja sen liikennejärjestelmälle asetettuihin liikennepoliittisiin ja yhteiskunnallisiin odotuksiin ja tavoitteisiin. Tällaisia tavoitteita ja odotuksia ovat esimerkiksi liikenteen sujuvuuden parantaminen, joukkoliikenteen kilpailukyvyn parantaminen, jalankulun ja pyöräilyn edellytysten parantaminen, kasvihuonekaasupäästöjen vähentäminen, ilmanlaadun parantaminen, liikenneturvallisuuden parantaminen, alue- ja yhdyskuntarakenteen tiivistäminen ja logistiikkakustannusten vähentäminen. Nämä tavoitteet ja odotukset on kirjattu lukuisiin tavoiteasiakirjoihin ja dokumentteihin (Taulukko 2). Näissä tavoiteasiakirjoissa asetettuja tavoitteita on käytetty ruuhkamaksuselvityksen pohjana ja ruuhkamaksujen vaikutuksien arvioinnissa.
20 24 Taulukko 2. Tavoiteasiakirjat. Toimija Valtioneuvosto ja kansainväliset velvoitteet Liikenne- ja viestintäministeriö ja sen hallinnonala Kunnat, maakuntaliitot ja YTV Dokumentti Hallitusohjelma Hallituksen strategia-asiakirja Liikennepoliittinen selonteko Ehdotus valtakunnallisten alueidenkäyttötavoitteiden tarkistamiseksi Hallituksen energia- ja ilmastostrategia Hallituksen tulevaisuusselonteko EU:n yleiset ilmasto- ja energiapoliittiset tavoitteet Talous- ja toimintasuunnitelma Liikenne 2030 Suomen logistisen aseman vahvistaminen Liikenteen telematiikkastrategia Ilmastopoliittinen ohjelma Uudenmaan tiepiirin pitkän aikavälin suunnitelma Uudenmaan ja Itä-Uudenmaan liikennestrategia Pääkaupunkiseudun liikennejärjestelmäsuunnitelma 2007 sekä aiesopimus 2008 Pääkaupunkiseudun Ilmastostrategia 2030, ilmansuojeluohjelmat sekä energiapoliittiset linjaukset 1.3 Ruuhkamaksujen ja liikenteen hinnoittelun periaate Kiinnostus kaupunkiseutujen ruuhkamaksuja kohtaan on selvästi yleistymässä. Syynä tähän on se, että perinteiset keinot ruuhkaongelmien ratkaisemiseksi (esim. tiekapasiteetin lisääminen, pysäköintimaksut) eivät useissa kaupungeissa enää riitä ruuhkien vähentämiseen. Lisäksi monissa kaupungeissa ei ole mahdollista enää rakentaa uusia väyliä. Perinteisten keinojen sijaan tai osana niitä on alettu yhä enemmän tarkastella liikenteen hinnoittelua, esimerkiksi ruuhkamaksuja. Kaupunkien ruuhkamaksuilla tarkoitetaan järjestelmää, jossa ruuhkaisilla alueilla ruuhka-aikana ajamisesta peritään maksua. Maksu voi vaihdella liikennetilanteen, ajetun matkan, ajankohdan, paikan tai ajoneuvon ominaisuuksien mukaan. Ruuhkamaksujen tarkoituksena on vähentää liikennettä sen verran, että liikenne sujuu myös ruuhka-aikoina. Asettamalla maksu autolla liikkumiselle tiettynä aikana tietyssä paikassa vaikutetaan autoilijoiden valintoihin: autoilijat harkitsevat matkansa uudestaan ja osa muuttaa liikkumiskäyttäytymistään. Osa autoilijoista jättää osan matkoistaan tekemättä, yhdistelee matkojaan, siirtyy joukkoliikenteen käyttäjäksi, kävelee tai pyöräilee, tai vaihtaa liikkumisen ajankohtaa tai paikkaa. Ruuhkamaksuilla ei pyritä rajoittamaan liikennettä vaan sujuvoittamaan sitä. Ruuhkamaksuilla ei yleensä tavoitella pelkästään liikennejärjestelmän toimivuuden ja liikenteen sujuvuuden lisäämistä vaan myös liikenteen ympäristövaikutusten vähentämistä (esim. CO 2 päästöjen hillitsemistä) ja liikennejärjestelmän rahoittamisen tukemista. Ruuhkamaksujärjestelmä ja sen vaikutukset riippuvat pitkälti siitä, kuinka näitä kolmea eri tavoitetta painotetaan.
21 Raportin rakenne Tämä raportti kokoaa syksyn 2008 kesän 2009 ruuhkamaksuselvityksen keskeiset tulokset. Luvussa 1 selostetaan ruuhkamaksuselvityksen tavoitteita ja tehtävänantoa. Luvussa 2 käydään läpi Helsingin seudun liikennetilanteen nykytilaa ja arvioitua kehitystä. Luvussa 3 kuvataan tutkitut ruuhkamaksumallit ja luvussa 4 kuvataan ruuhkamaksujen keskeiset liikenteelliset ja yhteiskunnalliset vaikutukset. Luvussa 5 arvioidaan muiden toimenpiteiden mahdollisuudet saavuttaa samansuuntaisia vaikutuksia kuin ruuhkamaksut. Luvussa 6 tehdään yhteenvetoa tuloksista, pohditaan selvityksen johtopäätöksiä ja avoimeksi jääviä kysymyksiä.
22 26 2 LÄHTÖKOHDAT 2.1 Helsingin seudun liikennetilanne Helsinki on maamme vilkkaimmin liikennöity kaupunki. Liikenteen arvioidaan tulevaisuudessa kasvavan entisestään. Helsingin seudulla asuu noin neljäsosa koko Suomen asukkaista ja väestö lisääntyy jatkuvasti. Alueen ytimessä pääkaupunkiseudulla, johon luetaan kuuluvaksi Helsingin kaupunki, Espoo, Vantaa ja Kauniainen, asuu lähes miljoona ihmistä. Lisäksi pääkaupunkiseudun ympärillä on monta kuntaa, joiden liikenne on monilla tavoin kytköksissä pääkaupunkiseudun liikenteeseen. Ruuhkamaksuselvityksessä keskitytään arvioimaan maksun aiheuttamia vaikutuksia, sekä pääkaupunkiseudun että kehyskuntien asukkaille. Selvitysalueeseen kuuluu yhteensä 14 kuntaa (Kuva 10). Kuva 10. Helsingin seudun kunnat. Pääkaupunkiseudun asukkaat tekevät tavallisena arkipäivänä noin 3 miljoonaa matkaa. Lähes 30 % matkoista tehdään kävellen tai pyörällä. Joukkoliikenteen osuus kaikista matkoista on noin 26 %. Joukkoliikennettä pääkaupunkiseutulaisista käyttää arkisin noin henkeä, mikä tarkoittaa noin matkaa vuorokaudessa. Henkilöauton osuus matkoista on noin 44 %, eli runsaat 1,2 miljoonaa henkilöautomatkaa vuorokaudessa (Kuva 11).
23 27 Kuva 11. Matkojen kulkutapajakauma pääkaupunkiseudulla vuonna (Lähde: YTV) Pääkaupunkiseudun päätieverkko koostuu kolmesta kehätiestä, kuudesta pääväylästä ja lukuisista muista teistä, kaduista ja väylistä. Pääkaupunkiseudun pääväylät ovat maan vilkkaimmin liikennöityjä väyliä. Suomen vilkkaimmin liikennöity tieosa on Kehä I Helsingin keskuspuiston kohdalla. Tieosalla ajaa yli autoa vuorokaudessa. Kehä I Leppävaarasta itään päin on myös seudun ruuhkaisimpia tieosuuksia samoin kuin Helsingin keskustan sisääntuloteiden eteläpäät. Pahimmin ruuhkat näkyvät kehäteillä ja seudun poikittaisliikenteessä. Ruuhkat ajoittuvat aamuun noin kello ja iltapäivään Kuva 12. Ajoneuvoliikenteen virrat vuonna 2007 (ajoneuvoa aamuruuhkatunnin aikana).
24 28 Kuva 13. Joukkoliikenteen virrat vuonna 2007(matkustajaa/ruuhkatunti). 2.2 Liikenteen ennustettu kehitys Helsingin seudulla arvioidaan vuonna 2025 asuvan yhteensä 1,5 miljoonaa asukasta, joista Helsingin, Espoon, Vantaan ja Kauniaisten alueella asuu noin 1,2 miljoonaa asukasta. Myös työpaikkojen määrä seudulla tulee lisääntymään. Helsingin seudun yhdyskuntarakenne, asunto- ja työmarkkina-alue on laajentunut ja hajautunut nopeasti viime vuosikymmeninä ja laajentuu myös tulevaisuudessa. Tästä huolimatta seudun suurin työpaikka- ja palvelukeskittymä sijaitsee Helsingin niemellä ja sitä ympyröivässä kantakaupungissa. Tämän seurauksena pääkaupunkiseudun rajan ylittävä työmatkaliikenne eli sukkulointi on kasvanut viime vuosikymmeninä. Pääkaupunkiseudulle seudun ulkopuolelta töihin sukkuloivia oli vuonna 1980 noin ja 2000-luvun alussa yli Pääkaupunkiseudulla kävi vuosien 2006 ja 2007 vaihteessa työssä noin pääkaupunkiseudun ulkopuolella asuvaa (Kuva 14). Sukkuloivien määrän arvioidaan kasvavan vuoteen 2025 mennessä lähelle Myös seudulta ulos suuntautuva työmatkaliikenne tulee kasvamaan. Vuonna 2005 ulospäin sukkuloijia oli noin Maankäytön levitessä entistä laajemmalle matkat pitenevät ja ajoneuvoliikenteen ajosuorite kasvaa. Maankäytön ja liikkumisen arvioidaan kasvavan eniten Espoon ja Vantaan alueilla, ja vuoteen 2025 tehtyjen arvioiden mukaan jopa % vuodesta Helsingin kaupungin alueella liikenteen lisäystä arvioidaan olevan noin %. (Kuva 15)
25 29 Kuva 14. Pääkaupunkiseudun työssäkäyntialueen laajuuden kehitys vuosina (Lähde: YTV) Kuva 15. Poikittais- ja säteittäisliikenteen ennustettu kehitys pääkaupunkiseudulla vuodesta 2000 vuoteen Joukkoliikenteen osuus sinisellä. (Lähde: YTV)
26 30 Tieverkon parannuksista ja uusista joukkoliikenteen kehittämistoimista huolimatta ruuhkien arvioidaan tulevaisuudessa lisääntyvän. Keskimääräiset liikenteen nopeudet hidastuvat ja liikenteessä kuluva aika kasvaa. Tiettyinä vuorokauden aikoina ruuhkahuiput tulevat aiheuttamaan suuria viivästyksiä. Kuvassa 16 on havainnollistettu vuoden 2007 keskimääräistä ruuhkautumistilannetta. Säännöllisiä ja ajoittaisia ruuhkia on alkanut esiintyä paitsi kehäteillä myös erityisesti säteittäisillä Helsingin sisääntuloväylillä. Kantakaupungin sisällä on esiintynyt ruuhkia jo pitkään, mutta ne eivät ole merkittävästi pahentuneet viime vuosikymmeninä johtuen mm. tehokkaasta pysäköintipolitiikasta, hyvästä joukkoliikenteen palvelutasosta ja säteittäisen raideliikennejärjestelmän parantamisesta. Kuva 16. Vuoden 2007 tieliikenteen ruuhkautumisarvio. Ajoneuvosuoritteen kasvu on viime vuosina ollut noin 2 % vuodessa. Ruuhkaisten väylien määrän ja pituuden arvioidaan kasvavan huomattavasti vuoteen 2017 mennessä. Maankäytön levitessä entistä laajemmalle matkat pitenevät ja ajoneuvoliikenteen kilometrisuoritteen kasvavan lähes 25 % vuodesta 2000 vuoteen Maankäyttö ja liikkuminen kasvavat nopeimmin Espoon ja Vantaan alueilla, % nykyisestä. Helsingin alueella lisäystä arvioidaan olevan noin 15 %. Liikennejärjestelmän parannuksista huolimatta ruuhkaiset alueet lisääntyvät ja ruuhkat kestävät entistä kauemmin ja ovat entistä säännöllisempiä. (Kuva 17)
27 31 Kuva 17. Arvioidut ruuhkat vuonna Liikenteen ruuhkautuminen johtaa keskinopeuksien laskuun eri puolilla Helsingin seutua, mikä puolestaan kasvattaa liikenteessä kuluvaa aikaa verrattuna tilanteeseen jossa ruuhkia ei ole (Kuva 18). Muun seudun matka-aika: v % (nopeus 70 km/h) v % (nopeus 63 km/h) Kehä III alueen matka-aika: v % (nopeus 64 km/h) v % (nopeus 49 km/h) Kantakaupungin matka-aika: v % (nopeus 27 km/h) v % (nopeus 26 km/h) Kuva 18. Ruuhkien vaikutukset aamuruuhkatunnin matka-aikojen pitenemiseen (ja keskinopeuksien laskuun) vuodesta 2007 vuoteen 2017.
28 32 3 TUTKITUT RUUHKAMAKSUMALLIT Erilaisia ruuhkamaksumalleja on lukuisia. Kaikkia mahdollisia ruuhkamaksumalleja ei ole tarkoituksenmukaista ja mahdollista arvioida tässä työssä. Työssä päädyttiin siihen, että ruuhkamaksujen vaikutuksia arvioidaan muutaman erilaisen ruuhkamaksumallin avulla. Arvioitavat mallit johdettiin siten, että ensiksi asiantuntijat laativat kymmenen erilaista mallia. Sidosryhmä- ja asiantuntijakeskustelujen perusteella näistä malleista valittiin viisi suppeisiin vaikutusarvioihin. Niiden perusteella valittiin kolme mallia laajoihin vaikutustarkasteluihin. Nämä kolme ruuhkamaksumallia edustavat erisuuruisia alueita, erilaisia maksuperusteita, maksutasoja ja erilaisia teknologioita. Näin päästään arvioimaan ja vertailemaan näiden ruuhkamaksumallien vaikutuksia sekä niiden mahdollisuuksia täyttää liikenteellisiä ja yhteiskunnallisia tavoitteita ja odotuksia seudulla. Työprosessia, mallien valintaprosessia ja hahmoteltuja ruuhkamaksumalleja on kuvattu tarkemmin liitteessä Kehämalli Kehä III Kehä I Kantakaupunki Kehämallissa Kehä III:n sisäpuolella sijaitsisi yksi maksupistekehä, jonka ylittäminen maksaisi ruuhka-aikoina 2 euroa/ohitus 1 molempiin suuntiin, ruuhka-aikojen välillä hinta olisi 50 % tästä (1 euroa/ohitus). Maksimimaksu päivässä olisi 6 euroa. Iltaisin, yöllä ja viikonloppuisin ei olisi maksuja. Maksukehän sijaintia ei ole tässä vaiheessa suunniteltu tarkkaan, vaan maksupisteet on sijoitettu vain suuntaa antavasti, jotta mallin vaikutukset voidaan laskea ja arvioida. Kehämalli toteutettaisiin käytännössä tienvarressa sijaitsevien portaalien avulla. Portaalien mikroaaltolähettimet kommunikoisivat auton sähköisen tunnisteen (mikroaaltolaite) 1 Ruuhkamaksun suuruus johdettiin kaikissa malleissa kansainvälisten kokemusten ja alustavien tarkastelujen perusteella.
29 33 kanssa, joka asetettaisiin tuulilasin sisäpuolelle. Malli olisi toteutettavissa kohtuullisen nopeasti sillä se on yleisin ratkaisu maailmalla. Operointikustannukset olisivat myös kohtuullisia. Vakiokäyttäjät maksaisivat ruuhkamaksut kuukausilaskutuksena jälkikäteen. Satunnainen ja ulkomaalainen käyttäjä maksaisi maksimipäivämaksun etukäteen tai hankkisi väliaikaisen tunnisteen. Valvonta tapahtuisi kiinteän automaattisen rekisterilaatan luennan avulla maksualueen rajalla. 3.2 Linjamalli Kehä III Kehä I Kantakaupunki Linjamalli koostuisi kahdesta maksukehästä kantakaupungin ympärillä ja Kehä III:n sisäpuolella. Lisäksi toteutettaisiin kaksi poikittaista maksulinjaa kantakaupungin kehältä luoteeseen ja koilliseen. Maksu ruuhka-aikoina olisi 1 euro/ohitus suunnasta riippumatta. Ruuhka-aikojen välillä hinta alenisi 50 % (0,5 euroa/ohitus). Maksimimaksu päivässä olisi 6 euroa. Iltaisin, yöllä ja viikonloppuisin ei olisi maksuja. Maksu olisi alhaisempi kuin Kehämallissa, koska maksulinjoja olisi useampia. Malli toteutettaisiin käytännössä kuten Kehämalli tienvarressa sijaitsevien portaalien avulla. Pidemmät matkat aiheuttavat useamman portin ylityksen, jolloin malli simuloi käytännössä kilometrimaksua porttien avulla. Maksulinjojen sijaintia ei ole tässä vaiheessa suunniteltu tarkkaan, vaan maksupisteet on sijoitettu tässä vaiheessa vain suuntaa antavasti, jotta mallin vaikutukset voidaan laskea ja arvioida.
30 Vyöhykemalli Kehä III Kehä I Kantakaupunki Vyöhykemalli koostuisi kahdesta vyöhykkeestä, joissa maksua perittäisiin ajettujen kilometrien perusteella. Kyseessä olisi siis aito kilometrimaksu. Ydinvyöhykkeen muodostaisi Kehä III ja sen sisäpuoli. Ulkovyöhyke olisi puolestaan Kirkkonummi-Vihti- Nurmijärvi-Järvenpää-Sipoo-akselin sisäpuolella (n. 40 km keskustasta). Maksu ruuhkaaikoina sisävyöhykkeellä olisi 10 senttiä/km ja ulkovyöhykkeellä 5 senttiä/km. Ruuhkaaikojen välillä hinta olisi 5 senttiä pienempi eli uloin vyöhyke olisi maksuton. Maksimimaksu päivässä olisi 6 euroa. Iltaisin, yöllä ja viikonloppuisin ei olisi maksuja. Järjestelmä perustuisi ajoneuvon satelliittipaikannukseen ja pitkänkantaman tiedonsiirtoon ajoneuvolaitteen ja taustajärjestelmän välillä. Malli olisi ns. älykäs järjestelmä ja ajoneuvopäätteeseen voitaisiin kehittää myös lisäarvopalveluita. Vakiokäyttäjällä olisi kuukausilaskutus jälkikäteen. Satunnaisten ja ulkomaalaisten käyttäjien tulisi maksaa maksimipäivämaksu etukäteen tai vaihtoehtoisesti hankittava ja palautettava väliaikainen ajoneuvolaite esim. huoltoasemilla lähestyttäessä seutua tai satamissa. Valvonta tapahtuisi kiinteän mikroaaltokommunikoinnin ja liikkuvien partioautojen suorittaman rekisteritunnuksen luennan avulla. Tällaista järjestelmää ei ole toteutettu vielä missään henkilöautoliikenteelle eikä raskaille ajoneuvoille, joten kehittämiseen ja toteuttamiseen sisältyy riskejä. Järjestelmän toteutusaikataulu olisi siksi pitkä. Malli olisi myös kallis operoida. 3.4 Mallien kustannusarviot Ruuhkamaksumallien kustannusarvioiden laadinta on tehty laskentamallilla, joka perustuu olemassa olevaan kansainväliseen tietämykseen toteutetuista ja suunnitelluista sovelluksista. Laskentamallin taustalla on laaja tiedosto toteutuneista ja/tai tarjotuista hinnoista sekä todellisista hankkeista johdetut yksikköhinnat. Hintoihin ovat vaikuttaneet lisäksi arvioitavan järjestelmän tekniset valinnat ja järjestelmän laajuus. Lisäksi arvioi-
31 35 tiin markkinoiden kehittymisen aiheuttama hintojen lasku. Sovellettua kustannusten laskentamallia on käytetty useassa vastaavassa hankkeessa eri puolilla Eurooppaa, mm. Ranskassa, Sloveniassa, Belgiassa ja Tanskassa. Suomessa mallia on käytetty vuonna 2008 arvioitaessa raskaan liikenteen tiemaksumallien kustannuksia Kaakkois-Suomessa (LVM julkaisu 24/2008). Kustannukset jakautuvat investointikustannuksiin ja operointikustannuksiin. Investointikustannukset kattavat kertaluonteiset kustannukset, joita ovat tarvittavat järjestelmät, toteutuksen hallinta ja käytön valmistelu toteutusvuonna. Investointikustannuksissa on otettu huomioon seuraavat erät (määräarviot eri malleilla suluissa): maksujärjestelmä o ajoneuvolaitteet ( kpl, vuosittain kpl, kpl) o ajoneuvolaitteiden myyntiverkosto (25 myyntipistettä) o maksujärjestelmän tienvarsilaitteet ml. GNSS tukilähettimet (33 / 70 / 10 kpl) valvontajärjestelmä o tienvarsilaitteet (33 / 70 / 45 kpl) o liikkuvat valvontayksiköt (1 / 1 / 7 kpl) o keskusjärjestelmä (laitteet, ohjelmistot) maksujärjestelmän yhteiset osat o tekniikka/malliriippuvaiset osat o valvontajärjestelmän backoffice muut o koulutus o testauslaitteet o tiedotus ja markkinointi kertaluonteiset henkilökustannukset ennen käyttöönottoa (660 / 660 / 694 hlökk) o toteutusprojektin hallinta o operoinnin valmistelu, koulutus o markkinointi o ym. Kustannuksiin ei sisälly valmisteluvaiheiden selvitys-, suunnittelu- ja tarjouspyyntökustannuksia. Operointikustannukset kattavat: henkilökustannukset (42 / 42 / 64 henkilötyövuotta/vuosi) tekniikan vuosikustannukset (mm. tienvarsijärjestelmät, valvontajärjestelmä, keskusjärjestelmä) komissiot (myyntipisteet, maksutapahtumat, tiedonsiirto, call-center, tiedotus ja markkinointi, internet, koulutus) vuokrat Seuraavissa taulukoissa ilmoitetut mallien kustannukset ovat vuoden 2009 hintatasossa. Perintäjärjestelmään sisältyvät ajoneuvolaitteiden yksikköhinnat ovat Kehä- ja Linjamalleissa 20 euroa ja Vyöhykemallissa 220 euroa. Ne uusitaan viiden vuoden välein.
Helsingin seudun ruuhkamaksu Jatkoselvitys
Helsingin seudun ruuhkamaksu Jatkoselvitys Julkaisuja 5/2011 Liikenne- ja viestintäministeriön toiminta-ajatus Liikenne- ja viestintäministeriö edistää yhteiskunnan toimivuutta ja väestön hyvinvointia